**ANNEX 3: DECLARACIÓ RESPONSABLE**

**Declaram sota la nostra responsabilitat que:**

— L'habitatge es destina a residència habitual i permanent de tots els membres de la unitat de convivència.

— La persona llogatera o qui tengui el domicili habitual i permanent a l'habitatge no és propietària o usufructuària de cap habitatge a Espanya; és titular d'un habitatge però no en disposa per causa de separació o divorci, o no la pot habitar per qualsevol altra causa aliena a la seua voluntat, degudament acreditada, o per trasllat obligatori del domicili per motius laborals, sempre que el domicili estigui situat fora de les Illes Balears.

— El llogater/a o qui tengui el domicili habitual i permanent a l'habitatge no té parentiu en primer o segon grau de consanguinitat o d'afinitat amb la persona arrendadora; no és sòcia o partícip de la persona física i jurídica que actua com a arrendadora; es compromet a complir les condicions i els requisits que estableix l'Ordre de bases i la convocatòria, que coneix i accepta íntegrament; i sap que, **en cas de falsedat en les dades o la documentació aportada o d'ocultació d'informació, de les quals es pugui deduir intenció d'engany en benefici propi o aliè, se’l pot excloure d'aquest procediment i pot ser objecte de sanció.** Així mateix, si escau, els fets es posaran en coneixement del ministeri fiscal per si poguessin ser constitutius d'il·lícit penal.

— Cap de les persones sol·licitants d'aquest ajut ha sol·licitat, ni percep, ni ha sol·licitat durant el període de concessió i abonament de l'ajuda altres ajudes al lloguer que puguin concedir les corporacions locals, o qualsevol altra administració o entitat pública.

— Les persones sol·licitants no incorren en cap de les circumstàncies que preveu l'article 13 de la Llei 38/2003, de 17 de novembre, general de subvencions; justificaran dins el termini establert i en la forma que correspongui el compliment dels requisits i les condicions que determinin la concessió de la subvenció; destinaran l'import íntegre de la subvenció al finançament de l'actuació per a la qual s'ha sol·licitat; comunicaran a l'òrgan que concedeix la subvenció la modificació de qualsevol circumstància que afecti algun dels requisits que s'exigeixen per concedir la subvenció; se sotmetran a les actuacions de comprovació i a qualsevol actuació de verificació i control financer dels òrgans competents, i aportaran tota la informació que es requereixi.

— Les persones sol·licitants no han estat objecte de cap revocació dels ajuts que preveu el Reial decret 106/2018 o altres plans estatals o autonòmics de l'habitatge per causes imputables a la persona sol·licitant.

— Les persones sol·licitants estan al corrent de les obligacions tributàries i davant de la Seguretat Social.

.........……………….. , ...... de ................. de 20\_\_

**[Nom, llinatges i signatures de les persones sol·licitants]**

**[Nom, llinatges i signatures dels altres membres de la unitat de convivència que tenguin més de 16 anys]**